La sierra de Mayabona ye una aliniación montanyosa de lo Sistema Iberico que fa parte de la branca levantina y de la unidat morfoestructural dita "Serranías de Gúdar". Se troba en la part oriental de la provincia de Teruel.

La superficie de la sierra de Mayabona perteneixe a los termins municipals de Mosqueruela y Puertomingalbo.

Altarias
Las principals cimas son Las Sampolas (1.723-1.654 m), seguidas de La Atalaya (1.598 m), Ponza (1.555 m), Navajuelo (1.540 m) y Gallo (1.499 m).

Oronimia
L'oronimo sierra de Mayabona se presenta en bel rechistro antigo como sierra de Hayabona y no bi ha conoixencia de denguna hipotesi toponimica explicativa. Encara que en bella publicación figure como sierra de las Ampolas este oronimo se remonta a la edición de l'anyo 2006 de lo Mapa Topografico Nacional, no ye un toponimo tradicional, y en tot caso se refiere a las elevacions de la montanya de Las Sampolas, que ye un sector muit concreto de la sierra en la suya versant sud, en lo termin municipal de Puertomingalbo.

Hidrografía
La versant sud desaugua enta barrancos de la compleganza de lo río Monleón, la versant norte lo enta lo polje de Mosqueruela, que devez desaugua enta l'este en lo río Monleón a traviés de lo suyo tributario río Mallo.

Cheología
La sierra de Mayabona corresponde a lo sud de lo sinclinal de Fortanet.
Sierra de Mayabona